open-index/open-wikipedia-markdown huggingface dataset:
มันนีอินเดอะแบงก์แลดเดอร์แมตช์

[right|thumb|250px|มันนีอินเดอะแบงก์แลดเดอร์แมทช์ในศึก[เรสเซิลเมเนีย ครั้งที่ 25]]
**มันนีอินเดอะแบงก์แลดเดอร์แมตช์** () เป็นการแข่งขันชิงกระเป๋าเอกสารสิทธิ์ของการท้าชิงแชมป์โลก ซึ่งจะจัดการแข่งขันในศึกเรสเซิลเมเนีย ตั้งแต่ครั้งที่ 21 เป็นต้นมา โดยจะได้คัดสรรนักมวยปล้ำจากค่าย รอว์ สแมคดาวน์ และ อีซีดับเบิลยู ในการเข้าชิงกระเป๋าเอกสารสิทธิ์นี้ เพียง 8 คน เท่านั้น โดยผู้ที่คิดค้นแมตซ์นี้ขึ้นมาก็คือ คริส เจริโค

## กติกา
นักมวยปล้ำ 6-8 คนจากทั้ง 3 ค่ายจะต่อสู้กันเพื่อแย่งกระเป๋าสิทธิ์นี้ โดยไม่มีการจับกด,ยอมแพ้,ดิสควอลิฟายด์เคชัน มีวิธีเดียวที่นักมวยปล้ำจะต้องปีนบันไดเหล็กขึ้นไปหยิบกระเป๋า หากใครนำลงมาได้ จะได้ครองเอกสารสิทธิ์นี้ ในระยะเวลา 1 ปีเต็มหลังจากได้ครองกระเป๋าเอกสารสิทธิ์ ซึ่งเอกสารนี้ใช้ในการขอท้าชิงแชมป์โลกจากค่ายใดก็ได้ในWWE ที่ไหน เมื่อไรก็ได้(สถานที่แห่งใดก็ได้ ทึ่มีกรรมการไปเป็นสักขีพยาน) เพียง 1 ครั้งเท่านั้น ตั้งแต่ปี 2010 เป็นต้นมา หลังจากค่าย อีซีดับเบิลยู ถูกยุบไป ได้มีการจัดศึกใหญ่ของแมตซ์นี้ขึ้นมาโดยเฉพาะ (ศึกมันนีอินเดอะแบงก์) และมีการจัดแมตซ์นี้ขึ้นเป็น 2 แมตซ์ ซึ่งมีการแบ่งกระเป๋าของแต่ละค่ายอย่างชัดเจน โดยกระเป๋าใบสีแดงจะสามารถชิงแชมป์ WWE ของค่าย รอว์ ได้เท่านั้น และ กระเป๋าใบสีฟ้าจะสามารถชิงแชมป์โลกเฮฟวี่เวท ของค่าย สแมคดาวน์ ได้เท่านั้น โดยตั้งแต่ปี 2012 นักมวยปล้ำไม่ได้มีการแบ่งค่ายอย่างชัดเจน จึงสามารถจัดแมตซ์ให้นักมวยปล้ำทั้งสมาคมเข้าไปชิงกระเป๋าใบไหนก็ได้ แต่อย่างไรก็ตาม กระเป๋าทั้ง 2 ใบ และ เข็มขัดแชมป์ทั้ง 2 เส้น ก็ยังถูกแบ่งออกเป็น 2 ค่ายอยู่เช่นเดิม

## แมตช์ที่เคยมีมา

### สถิติ

### แมตช์ชิงแชมป์

### รายชื่อผู้เข้าร่วม
#### ชาย

#### หญิง

## อ้างอิง

หมวดหมู่:เรสเซิลเมเนีย
หมวดหมู่:ดับเบิลยูดับเบิลยูอี มันนีอินเดอะแบงก์
หมวดหมู่:แมทช์การปล้ำต่างๆของมวยปล้ำอาชีพ
ยุทธการที่เบรนต์ฟอร์ด (ค.ศ. 1642)

**ยุทธการที่เบรนต์ฟอร์ด (ค.ศ. 1642)** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 12 พฤศจิกายน ค.ศ. 1642 ที่เมืองเบรนต์ฟอร์ดในเทศมณฑลมิดเดิลเซกซ์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายรูเพิร์ตแห่งไรน์และฝ่ายรัฐสภาที่นำโดยจอห์น ลิลเบิร์น ผลของสงครามครั้งนี้ฝ่ายนิยมกษัตริย์ได้รับชัยชนะอย่างเด็ดขาด ความเสียหายของฝ่ายนิยมกษัตริย์ไม่เป็นที่ทราบ แต่ฝ่ายรัฐสภามีผู้เสียชีวิตและบาดเจ็บ 170 คน และถูกจับอีก 400 คน

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

เบรนต์ฟอร์ด
ยุทธการที่แบรดด็อกดาวน์

**ยุทธการที่แบรดด็อกดาวน์** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นทางตะวันตกเฉียงใต้เมื่อวันที่ 19 มกราคม ค.ศ. 1643 ที่เมืองแบรดด็อกดาวน์ในเทศมณฑลคอร์นวอลล์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยแรล์ฟ ฮอปตัน บารอนฮอปตันที่ 1 กับฝ่ายรัฐสภาที่นำโดยนายพันวิลเลียม รูทเวน ผลของสงครามครั้งนี้ฝ่ายนิยมกษัตริย์ได้รับชัยชนะอย่างง่ายดาย โดยมีผู้เสียชีวิตและบาดเจ็บไม่กี่คน ส่วนฝ่ายรัฐสภามีผู้เสียชีวิต 200 คนและถูกจับอีก 1,500 คน

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

บแรดด็อคดาวน์
ยุทธการที่เพรสตัน

**ยุทธการที่เพรสตัน (ค.ศ. 1648)** () เป็นยุทธการในสงครามกลางเมืองอังกฤษครั้งที่ 2 ที่เกิดขึ้นระหว่างวันที่ 17 สิงหาคม ถึงวันที่ 19 สิงหาคม ค.ศ. 1648 ที่เมืองเพรสตัน ทางเหนือของวอร์ริงตัน เทศมณฑลแลงคาสเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจมส์ แฮมมิลตัน ดยุคแห่งแฮมมิลตันที่ 1, เจมส์ ลิฟวิงสตัน เอิร์ลที่ 1 แห่งแคลลินดาร์, มาร์มาดิวก์ แลงเดล, วิลเลียม เบลลี, จอร์จ มันโร นิวมอร์ที่ 1 และจอห์น มิดเดิลตัน เอิร์ลที่ 1 แห่งมิดเดิลตัน กับฝ่ายรัฐสภาที่นำโดยโอลิเวอร์ ครอมเวลล์ และนายพลจอห์น แลมเบิร์ต ผลของสงครามครั้งนี้ฝ่ายรัฐสภาเป็นฝ่ายที่ได้รับชัยชนะอย่างเด็ดขาด ความเสียหายของฝ่ายนิยมกษัตริย์มีผู้เสียชีวิต 4,000 คนและถูกจับอีก 5,000 คน ส่วนการเสียชีวิตของฝ่ายรัฐสภามีเพียงจำนวนน้อย

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

ยุทธการที่เพรสตัน
เพรสตัน
สมชาย ทรัพย์เพิ่ม

**สมชาย ทรัพย์เพิ่ม** อดีตนักฟุตบอลทีมชาติไทย สมชายเคยเล่นทั้งทีมชาติชุดใหญ่และเยาวชน มีชื่อเสียงอย่างมากจากการเล่นฟุตบอลอาชีพ ณ ประเทศญี่ปุ่น เป็นเวลา 2 ปี (พ.ศ. 2532 - 2533) ให้กับทีมคอสโม่ ออยล์ โดยมีฉายาที่สื่อมวลชนตั้งให้ว่า "มาราโดน่าเมืองไทย" หลังจากแขวนสตั๊ดทำหน้าที่เป็นผู้ช่วยโค้ชของทีมสโมสรฟุตบอลองค์การโทรศัพท์ 4 ปี 

ในนัดสุดท้ายของไทยพรีเมียร์ลีก 2556 วันที่ 3 พฤศจิกายน พ.ศ. 2556 สมชาย ที่เป็นโค้ชของสโมสรทีโอที เอสซี สร้างความฮือฮาด้วยการเปลี่ยนตัวเองลงสนาม แทน *ภูดิท เนียมคง* ในนาทีที่ 78 ในเกมส์ที่ไปเยือนสโมสรบุรีรัมย์ ยูไนเต็ด ที่นิวไอโมบายสเตเดี้ยม โดยจบเกมส์ บุรีรัมย์ ชนะ ทีโอที 2-1 ทำให้ได้รับการบันทึกว่าเป็นผู้เล่นที่อายุมากที่สุดที่ได้ลงสนามในไทยพรีเมียร์ลีก ที่ 51 ปี 7 เดือน 25 วัน มีบุตร1คน ชื่อ ปัณณ์ ทรัพย์เพิ่มโรงเรียนบดินทรเดชา ห้องม.5/4 โดยทำประตูสำคัญในนัดแรกของนิลุบลเกมส์โดยยิงให้สีชมพูใส่สีเขียวฟรีคิกในระยะ 50 หลา เล่นร่วมกับ นายจัสติน เชีย นักเตะพรสวรรค์ลูกครึ่งไทย-มาเลเซีย ตำแหน่งกองหลัง แต่ทั้งคู่ได้ตกรอบแรกโดยแพ้ให้กับกัปตันยู(นายบรรณวิฑิต ทองไชย)และอิคคิวอีสาน(นายธนกฤต ศรอินทร์)  

## เกียรติประวัติ
### ผลงานในฐานะนักเตะ

**[[สโมสรกีฬาราชประชานนทบุรี|สโมสรกีฬาราชประชา]]**
* เยาวชนชิงแชมป์ประเทศไทย ปี 2524 :ชนะเลิศ 

**[[สโมสรฟุตบอลธนาคารกรุงไทย|ธนาคารกรุงไทย]]**

* ควีนส์คัพ ปี 2530 :รองชนะเลิศ 
* ฟุตบอลถ้วย ก. ปี 2531 :ชนะเลิศ 

**[[สโมสรฟุตบอลทีโอที|องค์การโทรศัพท์]]**

* ฟุตบอลชิงแชมป์สโมสรแห่งเอเชีย (CUP WINNER CUP) ปี 2538 :อันดับ 3

**[[ฟุตบอลทีมชาติไทย|ทีมชาติไทย]]** 
* ฟุตบอลนักเรียนชิงแชมป์แห่งเอเชีย ปี 2523 :ชนะเลิศ (ทีมนักเรียนไทย) 
* ฟุตบอลนักเรียนชิงแชมป์แห่งเอเชีย ปี 2525 :รองชนะเลิศ (ทีมนักเรียนไทย)
* คิงส์คัพ  :ชนะเลิศ

### ผลงานในฐานะผู้ฝึกสอน
**[[สโมสรฟุตบอลบางกอก ยูไนเต็ด|สโมสรมหาวิทยาลัยกรุงเทพ]]** 
* กีฬามหาวิทยาลัยแห่งประเทศไทย ครั้งที่ 29 ประจำปี 2544 : แชมป์ 
* THAILAND UNIVERSITY LEAGUE ครั้งที่ 5 ประจำปี 2544 - 2545 : แชมป์ 
* U - LEAGUE : แชมป์ 
* SUPER U – LEAGUE แชมป์ 
* ดิวิชั่น 1 ฤดูกาล 2545-2546 : แชมป์  
* ไทยแลนด์พรีเมียร์ลีก ฤดูกาล 2006 : แชมป์ 

### รางวัลเกียรติยศส่วนตัว
**นักฟุตบอล** 
* ได้รับรางวัล "ควีนสสตาร์" ของการแข่งขันฟุตบอลชิงถ้วยพระราชทาน ควีนสคัพ ประจำปี 2530 
* ได้รับรางวัลนักเตะยอดเยี่ยมรองเท้าเงินในการแข่งขันฟุตบอลชิงถ้วยพระราชทาน ประเภท ก. ประจำปี 2531 

**ผู้ฝึกสอน**  
* ได้รับรางวัลผู้ฝึกสอนยอดเยี่ยมของการแข่งขันฟุตบอลไทยแลนด์พรีเมียร์ลีก 2006

## อ้างอิง

หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:นักฟุตบอลจากจังหวัดชลบุรี
หมวดหมู่:นักฟุตบอลทีมชาติไทย
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลทีโอที
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:ชาวไทยในประเทศญี่ปุ่น
อธิป ทองจินดา

**อธิป ทองจินดา**  มีชื่อจริงว่า **อธิป สุขจินดาทอง** (10 ธันวาคม พ.ศ. 2508 - 1 ตุลาคม พ.ศ. 2530) เป็นนักแสดงชาวไทย

## ประวัติ
อธิป มีภูมิลำเนาอยู่จังหวัดชลบุรี เป็นบุตรคนที่ 8 ของนายพิทักษ์ และนางสมศรี สุขจินดาทอง สำเร็จการศึกษาชั้นมัธยมศึกษาปีที่ 5 จากโรงเรียนชลราษฎรอำรุง และกำลังศึกษาที่มหาวิทยาลัยรามคำแหง

เขาเข้าสู่วงการบันเทิงปลายปี 2527 โดยการเป็นนายแบบ และถ่ายโฆษณา ตั้งแต่ยังเรียนอยู่ เป็นนายแบบที่ถ่ายให้กับนิตยสารแพรวอยู่หลายเล่ม แสดงภาพยนตร์เรื่องแรกในปี 2528 ในเรื่อง *สองพี่น้อง* ภาพยนตร์ของค่ายไฟว์สตาร์ รับบทเป็นน้องชายของอำพล ลำพูน ถือว่าประสบความสำเร็จพอสมควร (ฉาย 5 ตค.) จากนั้นแสดงภาพยนตร์เรื่องที่ 2 แสดงเป็นพระเอกเดี่ยว ๆ ในเรื่อง *นายร้อยสอยดาว* ของประยูร วงศ์ชื่น แสดงคู่กับนางเอก ลีลาวดี วัชโรบล และได้แสดงภาพยนตร์อีกหลายเรื่อง เช่น  *[[กว่าจะรู้เดียงสา]]*, *รักหน่อยน่า* และเล่นเป็นตัวรองหลาย ๆ เรื่อง แสดงภาพยนตร์รวม ๕ เรื่อง ในช่วงเวลา 2 ปีกว่า

อนึ่งในช่วงเข้าวงการใหม่ๆ อธิป ทองจินดายังเคยคบหากับนักแสดงสาว จินตหรา สุขพัฒน์

## การเสียชีวิต
ในวันที่ 1 ตุลาคม พ.ศ. 2530 อธิปเสียชีวิตเนื่องจากประสบอุบัติเหตุทางรถยนต์ส่วนตัวบริเวณแยกถนนประดิพัทธ์ตัดถนนพระราม 6 เสียชีวิตด้วยสภาพนอนอยู่ใต้ท้องรถ หน้าผากด้านขวายุบ คางแตก แขนซ้ายหัก 

## ผลงานการแสดง

* **[[คู่กรรม]]** (2531) ถูกวางตัวรับบทเป็น โกโบริ (พระเอก) แต่เสียชีวิตก่อนถ่ายทำ วรุฒ วรธรรม จึงมารับบทแสดงแทน

## เครื่องราชอิสริยาภรณ์

## อ้างอิง

หมวดหมู่:นักแสดงชายจากจังหวัดชลบุรี
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:บุคคลจากโรงเรียนชลราษฎรอำรุง
หมวดหมู่:บุคคลจากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:เสียชีวิตจากอุบัติเหตุทางถนนในประเทศไทย
บาคคัส (คาราวัจโจ)

**บาคคัส** (ภาษาอังกฤษ: **Bacchus**) เป็นภาพเขียนสีน้ำมันที่เขียนโดยคาราวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิ, ฟลอเร็นซ์ในประเทศอิตาลี 

ภาพ “บาคคัส” เขียนราวปี ค.ศ. 1595 เป็นภาพของเทพบาคคัสหนุ่มสวมช่อใบองุ่นบนหัวมีผ้าห่มหลวม ๆ นอนเอนท่าแบบคลาสสิกมือขวาเล่นชายผ้าผูกเอว บนโต๊ะหน้าตัวแบบมีชามผลไม้และขวดไวน์ขวดใหญ่ตั้งอยู่ ในมือซ้ายของตัวแบบถือแก้วไวน์ที่เทจากขวดไวน์ยื่นออกมาจากตัวมายังผู้ดูเหมือนกับจะชวนผู้ชมภาพเข้าไปร่วมด้วย

“เทพบาคคัส” เทพเจ้าแห่งไวน์และงานรื่นเริง ภาพชิ้นนี่เป็นภาพที่เขียนไม่นานหลังจากที่คาราวัจโจเข้าไปพำนักอาศัยกับคาร์ดินัลฟรานเชสโค มาเรีย เดล มอนเต ผู้เป็นผู้อุปถัมภ์สำคัญคนแรก เป็นงานที่สะท้อนให้เห็นความสนใจในลัทธิมนุษยนิยมของผู้มีการศึกษาในแวดวงของคาร์ดินัลเดล มอนเต

ไม่ว่าคาราวัจโจจะตั้งใจหรือไม่ก็ตามภาพนี้แสดงความมีอารมณ์ขันที่เห็นได้จากใบหน้าอันแดงก่ำของบาคคัส และเป็นภาพของเด็กหนุ่มที่ห่มตัวด้วยผ้าผืนหลวม ๆ นอนเอนสลึมสลือท่าทางมึนในพาลัซโซของคาร์ดินัลเดล มอนเตในกรุงโรม ลักษณะของบาคคัสที่แสดงในภาพนี้มิได้ทำให้ผู้ชมภาพเชื่อว่าเป็นเทพบาคคัสจริง ๆ  นอกจากนั้นริ้วในแก้วไวน์ทำให้ดูเหมือนว่าบาคคัสคงจะถืออยู่ได้ไม่นานก่อนที่หกลงมาจากแก้ว 

ผลไม้และขวดไวน์เป็นสิ่งที่นักวิชาการสนใจกันมานานกว่าตัวเทพบาคคัสเอง นักวิชาการตีความหมายว่าผลไม้ที่อยู่ในสภาพที่กินไม่ได้อาจจะหมายถึงความเปลี่ยนแปลงและความไม่แน่นอนของสิ่งต่าง ๆ ในโลก หลักจากภาพได้รับการทำความสะอาดก็พบว่ามีเงาของจิตรกรกำลังเขียนภาพสะท้อนอยู่บนขวดไวน์

เทพบาคคัสยื่นแก้วให้ด้วยมือซ้ายทำให้สันนิษฐานกันว่าคาราวัจโจใช้กระจกส่องช่วยในการเขียนโดยตรงบนผืนผ้าใบแทนที่จะเขียนลายเส้นหรือร่างก่อน แต่แขนหรือมือซ้ายที่เห็นอันที่จริงเป็นมือขวา ที่ตรงกับที่นักชีวประวัติจิโอวานนิ บากลิโอเนกล่าวว่าคาราวัจโจใช้กระจกช่วยในการเขียนภาพในสมัยต้น ๆ จิตรกรอังกฤษเดวิด ฮ็อคนีย์ (David Hockney) ศึกษาวิธีเขียนของคาราวัจโจในวิทยานิพนธ์ที่รู้จักกันในชื่อวิทยานิพนธ์ฮ็อคนีย์-ฟาลโค (Hockney-Falco thesis) ที่ตั้งสมมติฐานว่าจิตกรยุคเรอเนสซองซ์ และต่อมาใช้กล้องลูซิดา (camera lucida) เป็นอุปกรณ์ช่วยในการเขียนภาพ

## อ้างอิง
 
*Discussion of Hockney's “ความลับของความรู้” และคาราวัจโจ
* Iconographic Themes in Art: เทพบาคคัส

## ดูเพิ่ม
*เทพบาคคัส

หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1590
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับตำนานเทพ
หมวดหมู่:ภาพเหมือน
ซูโดอีเฟดรีน

**ซูโดอีเฟดรีน** (, ย่อว่า PSE) เป็นสารเอมีนชนิดซิมพาเทติก มักใช้เพื่อลดอาการคัดจมูก ในประเทศไทย จัดเป็นวัตถุออกฤทธิ์ต่อจิตและประสาทประเภท2 ตาม พ.ร.บ.วัตถุออกฤทธิ์ต่อจิตและประสาท เช่นเดียวกับยาเสพติดประเภทอื่นๆ  

## โครงสร้างเคมี
ซูโดอีเฟดรีน คือ ไดแอสเทอร์โอเมอร์ของเอฟิดรีน. ซูโดอีเฟดรีนเป็น ไครอลโมเลกุล หมายถึง สเตอริโอไอโซเมอร์ที่มีอะตอมไครัลมากกว่าหนึ่ง แต่ไม่ใช่คู่ที่เป็นภาพในกระจกซึ่งกันและกัน. ซูโดอีเฟดรีนเป็นสารตั้งต้นในการผลิตยาเมธแอมเฟตามีน หรือยาไอซ์ และ ยาบ้า 

## อ้างอิง

หมวดหมู่:ยาลดความอ้วน
หมวดหมู่:สารเคมี
หมวดหมู่:แอมเฟตามีน
หมวดหมู่:ยาแก้คัดจมูก
หมวดหมู่:สถานีย่อยเภสัชกรรม
หลวงจรูญสนิทวงศ์ (หม่อมหลวงจรูญ สนิทวงศ์)

อำมาตย์ตรี **หลวงจรูญสนิทวงศ์ (หม่อมหลวงจรูญ สนิทวงศ์)** (18 พฤศจิกายน พ.ศ. 2438 — 30 มีนาคม พ.ศ. 2473) วิศวกรการรถไฟชาวไทย อดีตนายช่างกลอำนวยการโรงงานมักกะสัน ซึ่งมีหน้าที่ซ่อมหนักรถจักรและรถโดยสาร ของการรถไฟแห่งประเทศไทย

## ประวัติ
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) เกิดเมื่อวันที่ 18 พฤศจิกายน พ.ศ. 2438 เป็นบุตรเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท่านผู้หญิงวงศานุประพัทธ์ (ตาด สิงหเสนี)

พ.ศ. 2455 ออกไปศึกษาวิชาช่างกล ณ ประเทศอังกฤษ สำเร็จปริญญา B.A. กลับเข้ามารับราชการเป็นนายช่างกล ผู้ช่วยกรมรถไฟหลวง และได้รับพระราชทานยศเป็นรองอำมาตย์เอก เมื่อวันที่ 10 พฤศจิกายน พ.ศ. 2465

1 มกราคม พ.ศ. 2466 รับพระราชทานสัญญาบัตรบรรดาศักดิ์เป็น หลวงจรูญสนิทวงศ์ ถือศักดินา ๖๐๐ 8 พฤศจิกายน พ.ศ. 2470 เป็นนายช่างกล ประจำกองช่างกล และเลื่อนยศเป็นอำมาตย์ตรี

เข้าเรียนชั้นมัธยมศึกษาที่โรงเรียนสวนกุหลาบวิทยาลัย เมื่อ พ.ศ. 2452 จบการศึกษาวิศวกรรมการรถไฟจากประเทศอังกฤษ แล้วรับราชการกรมรถไฟหลวง ท่านเป็นคนไทยคนแรกที่ได้รับการแต่งตั้งเป็นนายช่างกลอำนวยการโรงงาน โรงงานมักกะสัน ในปี พ.ศ. 2473

## ชีวิตส่วนตัว
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) สมรสกับหม่อมหลวงรวง มีบุตรชื่อ ดำเกิง สนิทวงศ์ ณ อยุธยา และ มีธิดาชื่อ อรุณ สนิทวงศ์ ณ อยุธยา (ท่านผู้หญิงอรุณ กิติยากร ณ อยุธยา) ซึ่งสมรสกับหม่อมราชวงศ์กัลยาณกิติ์ กิติยากร พระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และมีธิดาอีก 2 คน คือ อรอำไพ สนิทวงศ์ ณ อยุธยา และทิพย์วาณี สนิทวงศ์ ณ อยุธยา เกิดกับหม่อมหลวงฟ่อน เป็นนักเขียนสารคดีสำหรับเด็ก ผลงานที่มีชื่อเสียงคือเรื่อง "เมื่อคุณตาคุณยายยังเด็ก" ตีพิมพ์เป็นตอน ๆ ในนิตยสารสตรีสารรายสัปดาห์

## มรณกรรม
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) ป่วยเป็นโรคไตพิการ ถึงแก่กรรมเมื่อวันที่ 30 มีนาคม พ.ศ. 2473

## เครื่องราชอิสริยาภรณ์

* 

## ลำดับสาแหรก



## อ้างอิง

หมวดหมู่:หม่อมหลวง
หมวดหมู่:ราชสกุลสนิทวงศ์
หมวดหมู่:วิศวกรชาวไทย
หมวดหมู่:บรรดาศักดิ์ชั้นหลวง
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:สกุลสิงหเสนี
หมวดหมู่:เสียชีวิตจากโรคไต
ดัชชี

**ดัชชี** () เป็นอาณาเขตการปกครองหรือบริเวณที่ปกครองโดยดยุกหรือดัชเชส

ดัชชีที่สำคัญบางแห่งในสมัยก่อนจะมีอธิปไตยปกครองบริเวณหนึ่ง ๆ ต่อมารวมกันเป็นที่มาของรัฐสมัยใหม่ในปัจจุบัน เช่น ประเทศเยอรมนี ประเทศอิตาลี ในทางตรงกันข้ามดัชชีอื่น ๆ ก็อาจจะเป็นเขตปกครองภายในราชอาณาจักรมาตั้งแต่สมัยกลาง เช่น ในประเทศอังกฤษ ประเทศฝรั่งเศส และประเทศสเปน ประวัติของแต่ละดัชชีแต่ละอาณาจักรก็จะแตกต่างกันออกไปขึ้นอยู่กับความแข็งแกร่งและประวัติศาสตร์ที่เกี่ยวข้องของแต่ละรัฐ

## ตัวอย่าง
ตัวอย่างดัชชีที่มีอธิปไตย ได้แก่ แกรนด์ดัชชี (grand duchy) เช่นลักเซมเบิร์ก ดัชชีในจักรวรรดิโรมันอันศักดิ์สิทธิ์สมัยกลางและกลุ่มประเทศที่พูดภาษาเยอรมันมักจะเป็นอาณาจักรที่เป็นอิสระเช่นที่ว่านี้

ประเทศฝรั่งเศสมีดัชชีมาตั้งแต่สมัยกลาง สมเด็จพระราชินีนาถเอลิซาเบธที่ 2 แห่งสหราชอาณาจักรยังทรงดำรงตำแหน่งดยุกแห่งนอร์ม็องดี ดัชชีที่ยังเหลือแต่หมู่เกาะแชแนลที่ไม่มีพระมหากษัตริย์ฝรั่งเศสที่จะรับตำแหน่งได้ ดัชชีอื่น ๆ ที่สำคัญของฝรั่งเศส ได้แก่ ดัชชีนอร์ม็องดี เบอร์กันดี บริตตานี และอากีแตน

ในประเทศอังกฤษสมัยกลาง เขตการปกครองของแลงคาเชอร์และคอร์นวอลล์ได้รับการสถาปนาให้เป็นดัชชีพร้อมกับอำนาจบางประการ ดัชชีแลงแคสเตอร์ได้รับการสถาปนาในปี ค.ศ. 1351 แต่ถูกรวมเข้าเป็นส่วนหนึ่งของทรัพย์สินส่วนพระมหากษัตริย์ในปี ค.ศ. 1399 เมื่อเฮนรี โบลิงโบรคดยุกแห่งแลงแคสเตอร์ขึ้นครองราชย์เป็นพระเจ้าเฮนรีที่ 4 ส่วนดัชชีคอร์นวอลล์ได้รับการสถาปนาในปี ค.ศ. 1337 และมีดยุกแห่งคอร์นวอลล์เป็นผู้ปกครองตลอดมาจนปัจจุบัน ผู้ซึ่งขณะเดียวกันก็เป็นรัชทายาทแห่งราชบัลลังก์อังกฤษด้วย ในปัจจุบันดัชชีหมดความสำคัญทางการเมืองลงกว่าที่เป็นมาในอดีต

## อ้างอิง

## ดูเพิ่ม
* แกรนด์ดัชชี
* ประวัติศาสตร์อังกฤษ 
* ประวัติศาสตร์ยุโรป 
* รายชื่อตำแหน่งดยุกและขุนนางสืบตระกูลของหมู่เกาะอังกฤษ


*
หมวดหมู่:หน่วยการบริหารของประเทศอังกฤษ
หมวดหมู่:หน่วยการบริหารของประเทศฝรั่งเศส
หมวดหมู่:เขตการปกครองของประเทศในทวีปยุโรป
*
เขาเตงกุนสัน

**เขาเตงกุนสัน** หรือ **เขาเตงกุน** () เป็นภูเขาที่ตั้งอยู่ในเมืองฮันต๋ง (ฮั่นจง ในปัจจุบัน) ทางตอนใต้ของมณฑลส่านซี ประเทศจีน เป็นอีกสถานที่หนึ่งที่เกี่ยวเนื่องกับสามก๊ก เนื่องจากคราวที่จ๊กก๊กของเล่าปี่ บุกเข้าตีเมืองฮันต๋งของวุยก๊กที่ดูแลโดยแฮหัวเอี๋ยน โดยทั้งสองฝ่ายได้ทำสงครามกันที่ภูเขานี้และเป็นฝ่ายจ๊กก๊กที่ได้ชัยชนะเนื่องจากฮองตง ยอดขุนพลเสือเฒ่าและหนึ่งในห้าทหารเสือของเล่าปี่ ได้ฆ่าและตัดหัวมามอบให้กับเล่าปี่ ในเวลาต่อมากองทัพจ๊กก๊กได้บุกเข้ายึดเมืองฮันต๋งได้สำเร็จและเล่าปี่ก็ได้สถาปนาตนเองขึ้นเป็นอ๋องที่เมืองนี้ในที่สุด และเขาเตงกุนสันนี้ก็เป็นที่ฝังศพของจูกัดเหลียง (ขงเบ้ง) และฮองตง อีกด้วยซึ่งในภายหลังหลุมศพของฮองตงได้ถูกย้ายไปที่เฉิงตู ในสมัยราชวงศ์ชิง และได้ถูกทำลายไปในสมัยปฏิวัติวัฒนธรรม

## ดูเพิ่ม
* ยุทธการที่เขาเตงกุนสัน

## อ้างอิง

เตงกุนสัน
หมวดหมู่:สถานที่ในสมัยสามก๊ก
ห้ายอดขุนพล

**ห้ายอดขุนพล** () หมายถึงขุนพล 5 คนที่รับใช้ขุนศึกโจโฉ (曹操 *เฉา เชา*) ในช่วงปลายยุคราชวงศ์ฮั่นตะวันออกของจีน ภายหลังขุนพลเหล่านี้ รับราชการต่อมาในรัฐวุยก๊กที่ก่อตั้งโดยโจผี (曹丕 *เฉา พี*) บุตรชายและผู้สืบทอดอำนาจของโจโฉในยุคสามก๊ก ขุนพลทั้ง 5 คนประกอบด้วย อิกิ๋ม (于禁 *ยฺหวี จิ้น*), เตียวคับ (張郃 *จาง เหอ*), งักจิ้น (樂進 *เยฺว่ จิ้น*), เตียวเลี้ยว (張遼 *จาง เหลียว*) และซิหลง (徐晃 *สฺวี หฺว่าง*)

ชีวประวัติของขุนพลทั้ง 5 คนปรากฏในตำราประวัติศาสตร์ *[[สามก๊กจี่]]* (三國志 *ซานกั๋วจื้อ*) ที่เขียนโดยตันซิ่ว (陳壽 *เฉิน โช่ว*) ในคริสต์ศตวรรษที่ 3 หลังการเขียนชีวประวัติ ตันซิ่ววิจารณ์ว่า "ตลอดวีรกรรมทางทหารของโจโฉ ห้าคนนี้เป็นยอดขุนพลที่สุดของที่สุดของยุคนั้น"

จากนั้นตันซิ่วจึงยกย่องอิกิ๋ม, เตียวคับ และงักจิ้นดังต่อไปนี้:
: "อิกิ๋มหนักแน่นมั่นคง แต่ไม่มั่นคงจนถึงท้ายที่สุด"
: "เตียวคับมีชื่อเสียงจากความสามารถในการปรับตัวต่อความผันแปรของสถานการณ์ที่กำลังเผชิญได้เป็นอย่างดี"
: "งักจิ้นสร้างชื่อจากความกล้าหาญ แต่วีรกรรมไม่ได้รับการรับรองจากแหล่งข้อมูลทางประวัติศาสตร์อื่น ๆ อาจเป็นเพราะความบกพร่องในการบันทึกข้อมูล จึงเป็นสาเหตุที่ (ข้อมูลเกี่ยวกับงักจิ้น) ไม่สมบูรณ์เมื่อเทียบกับของเตียวเลี้ยวและซิหลง

## ดูเพิ่ม
* ห้าทหารเสือ
* รายชื่อบุคคลในยุคสามก๊ก

## หมายเหตุ
 

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).

หมวดหมู่:ขุนพลของวุยก๊ก
เวสต์ซัสเซกซ์

**เวสต์ซัสเซกซ์** () เป็นเทศมณฑล (county) แห่งหนึ่งในประเทศอังกฤษ สหราชอาณาจักร มีฐานะเป็นทั้งเทศมณฑลทางพิธีการและเทศมณฑลที่ไม่ใช่มหานคร เวสต์ซัสเซกซ์ตั้งอยู่ในเซาท์อีสต์อิงแลนด์ (ภาคการปกครองตะวันออกเฉียงใต้ของอังกฤษ) มีเขตแดนติดกับเทศมณฑลอีสต์ซัสเซกซ์ (กับเทศมณฑลไบรตันและโฮฟ), เทศมณฑลแฮมป์เชอร์ และเทศมณฑลเซอร์รีย์

เทศมณฑลซัสเซกซ์ถูกแยกเป็นอีสต์ซัสเซกซ์และเวสต์ซัสเซกซ์ตั้งแต่คริสต์ศตวรรษที่ 12 และอยู่ภายใต้การบริหารของสภาเทศมณฑลแยกต่างหากจากกันตั้งแต่ปี ค.ศ. 1888 และในปี ค.ศ. 1974 เวสต์ซัสเซกซ์ได้รับการกำหนดให้เป็นเทศมณฑลทางพิธีการตามพระราชบัญญัติรัฐบาลส่วนท้องถิ่น ค.ศ. 1972 ขณะเดียวกัน เขตมิดซัสเซกซ์ (ที่รวมเมืองเฮย์เวิดส์ฮีท, เบอร์เจสส์ฮิลล์ และอีสต์กรินสเตดไว้ด้วย) ก็ย้ายจากอีสต์ซัสเซกซ์มาขึ้นกับเวสต์ซัสเซกซ์

เวสต์ซัสเซกซ์เป็นบริเวณที่มีสิ่งที่น่าสนใจหลายอย่างเช่น ท่าอากาศยานลอนดอนแกตวิก คฤหาสน์ต่าง ๆ และปราสาทเช่นปราสาทแอรันเดลและปราสาทแบรมเบอร์ กว่าครึ่งของเทศมณฑลเป็นพื้นทีสงวนซึ่งทำให้เหมาะกับการเป็นที่เหมาะสำหรับการเดินและขี่กรยานทั้งสำหรับผู้ยู่อาศัยและนักท่องเที่ยวhttp://www.westsussex.gov.uk/ccm/navigation/leisure-and-tourism/ .

เวสต์ซัสเซกซ์แบ่งการปกครองเป็นเจ็ดเขต ได้แก่ เวอร์ทิง, แอรัน, ชิชิสเตอร์, ฮอร์ชัม, ครอว์ลีย์, มิดซัสเซกซ์ และเอเดอร์ โดยมีชิชิสเตอร์เป็นเมืองหลักของเทศมณฑล เวสต์ซัสเซกซ์มีประชาชนรวมทั้งสิ้นประมาณ 776,300 คน ในเนื้อที่ 1,991 ตารางกิโลเมตรซึ่งถัวเฉลี่ยเป็น 390 ต่อหนึ่งตารางกิโลเมตร

## อ้างอิง

## แหล่งข้อมูลอื่น

## สมุดภาพ


ไฟล์:Chichester Cathedral 01.jpg|มหาวิหารชิชิสเตอร์แบบกอทิก
ไฟล์:Chichester Cathedral nave2.jpg|ภายในมหาวิหารชิชิสเตอร์
ไฟล์:Amberley Castle.jpg|ซากปราสาทแอมเบอร์ลีย์
ไฟล์:Wakehurst Place 2.jpg|คฤหาสน์เวกเฮิสต์
ไฟล์:Petworth House, Sussex, UK.jpg|คฤหาสน์เพตเวิร์ท
ไฟล์:Worth School and Abbey.jpg|โรงเรียนและแอบบีเวิร์ท
ไฟล์:Clayton Church 9.JPG|ประตูผีที่วัดประจำหมู่บ้านที่เคลย์ตัน
ไฟล์:St Margaret's Church, Warnham in 2007.jpg|วัดประจำหมู่บ้านแบบโรมาเนสก์ที่วอร์นัม
ไฟล์:Blackdown Jan 3 09 001.JPG|แบล็กดาวน์


*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
คัดจมูก

**คัดจมูก** หรือ **อาการจมูกคั่ง** () เป็นอาการอุดกั้นของช่องจมูก เนื่องมาจากเยื่อบุจมูกบวมจากการอักเสบของหลอดเลือด อาการคัดจมูกเกิดจากหลายสาเหตุ และทำให้เกิดอาการหลากหลายตั้งแต่สร้างความรำคาญจนถึงทำให้เกิดอันตรายแก่ชีวิต ในทารกแรกเกิดซึ่งสามารถหายใจได้เฉพาะทางจมูกเท่านั้น หากเกิดอาการคัดจมูกในอายุ 2-3 เดือนแรกจะรบกวนการเลี้ยงลูกด้วยนมแม่และทำให้เกิดการหายใจอึดอัดเป็นอันตรายถึงชีวิต ส่วนอาการคัดจมูกในเด็กโตและวัยรุ่นมักเพียงสร้างความรำคาญ

อาการคัดจมูกอาจรบกวนการเจริญของหู การได้ยินและการพูด อาการคัดจมูกอย่างมากอาจรบกวนการนอนหลับ ทำให้กรน และเกี่ยวข้องกับการหยุดหายใจขณะนอนหลับ อาการคัดจมูกในเด็กทำให้ทอนซิลคอหอยโต ก่อให้เกิดการหยุดหายใจขณะนอนหลับเรื้อรังร่วมกับภาวะเลือดมีออกซิเจนน้อย (hypoxia) และภาวะหัวใจข้างซ้ายล้มเหลว ซึ่งการรักษาคือการผ่าตัดเอาต่อมทอนซิลและทอนซิลคอหอยออก

อาการจมูกคัดอาจทำให้ปวดศีรษะและใบหน้าเล็กน้อยได้ ก่อให้เกิดความไม่สบายตัว

## สาเหตุหลัก
* ภูมิแพ้
* โรคหวัดหรือไข้หวัดใหญ่
* ไข้ละอองฟาง
* ไซนัสอักเสบหรือการติดเชื้อที่โพรงไซนัส
* หากร่างกายอยู่ในตำแหน่งซึ่งเลือดเข้าเลี้ยงศีรษะมาก เช่น หัวห้อยลง หลอดเลือดในโพรงจมูกอาจอักเสบได้
* มะเร็ง
* หญิงมีครรภ์อาจมีอาการคัดจมูกจากการเพิ่มปริมาณเลือดเลี้ยงทั่วร่างกาย

## การรักษา
การดื่มน้ำมากๆ ช่วยให้ร่างกายสามารถขับสิ่งระคายโพรงจมูกและลดการคั่งได้ ผู้เชี่ยวชาญแนะนำให้ดื่มน้ำสะอาด น้ำผลไม้ และน้ำชา ร่วมกับการพักผ่อนนอนหลับให้เพียงพอสามารถช่วยลดอาการคัดจมูกได้ การนั่งตัวตรงและไม่นอนลงช่วยบรรเทาอาการคัดจมูกได้บ้าง หลีกเลี่ยงคาเฟอีน การหายใจเอาอาการชื้นจากเครื่องทำความชื้นหรือการอาบน้ำอุ่นช่วยบรรเทาอาการคัดจมูกและความรำคาญลงได้

แม้ว่าโรคหวัดและไข้หวัดใหญ่จะไม่สามารถรักษาหายได้ด้วยยา แต่ยาจำพวกพาราเซตามอล ยาแก้คัดจมูก ยาพ่นจมูกหรือยาหยอดจมูก ยาแก้ไอและยาอมอาจช่วยบรรเทาอาการได้บ้าง นอกจากนี้มีการพิสูจน์ว่าการใช้ยาเริ่มต้นทันทีหลังจากเริ่มมีอาการช่วยลดเวลาการเป็นไข้หวัดใหญ่

สาเหตุจากอาการคัดจมูกอาจเกิดจากปฏิกิริยาภูมิแพ้จากไข้ละอองฟาง การรักษาหลักคือการหลีกเลี่ยงสารก่อภูมิแพ้ที่ได้รับการวินิจฉัยยืนยันแล้ว สารต้านฮิสทามีนและยาแก้คัดจมูกช่วยบรรเทาอาการได้แต่ไม่สามารถรักษาไข้ละอองฟางให้หายได้ หากผู้ป่วยแพ้เกสรดอกไม้ควรให้สารต้านฮิสทามีนต่อเนื่องตลอดฤดูที่เป็นเพื่อบรรเทาอาการ

ยาแก้คัดจมูกเฉพาะที่ (Topical decongestant) ควรให้ผู้ป่วยอย่างมาก 3 วัน เนื่องจากอาจเกิดอาการกลับมาเป็นอีกเรียกว่า rhinitis medicamentosa

## อ้างอิง

## แหล่งข้อมูลอื่น
* Runny nose and stuffy nose: Self-care, Mayo Clinic

หมวดหมู่:อาการ
หมวดหมู่:จมูก
ห้าทหารเสือแห่งง่อก๊ก

**ห้าทหารเสือแห่ง[[ง่อก๊ก]]**(อังกฤษ:Five Wu Elders)ได้แก่ อุยกาย,เตงฮอง,ฮันต๋ง,เทียเภาและจูตี 

1.อุยกาย (Huang Gai) เป็นหนึ่งในแม่ทัพของง่อก๊กที่รับใช้แซ่ซุนแห่งกังตั๋งถึง3สมัยคือตั้งแต่ซุนเกี๋ยน ซุนเซ็กและซุนกวนโดยอุยกายเป็นผู้จุดไฟเผาเรือของโจโฉในศึกผาแดงเมื่อค.ศ.208(พ.ศ. 751)

2. เตงฮอง (Ding Feng) เป็นแม่ทัพที่มีความกล้าหาญ ได้รับความความดีความชอบมากมายจนได้เป็นแม่ทัพใหญ่ในรัชสมัยพระเจ้าซุนฮิวเนื่องจากได้ช่วยพระเจ้าซุนฮิวประหารซุนหลิมผู้สำเร็จราชการ
  
3.ฮันต๋ง (Han Deng) เป็นขุนพลแห่งง่อก๊ก รับใช้ตระกูลซุนตั้งแต่รุ่นซุนเกี๋ยน ซุนเซ็ก ถึงซุนกวน เข้ารับราชการกับซุนเกี๋ยนในเวลาไล่เลี่ยกับเทียเภาและอุยกาย มีความสามารถในการรบ ทำศึกมีความชอบหลายครั้ง รวมถึงการมีบทบาทในศึกผาแดงอีกด้วย

4.เทียเภา (Cheng Pu) เป็นทหารเอกของซุนเกี๋ยน หลังจากซุนเกี๋ยนตาย ก็รับใช้ซุนเซ็กต่อ ช่วยซุนเซ็กในการยึดดินแดนง่อ มีผลงานในการรบมากมาย และมีนิสัยดีงาม

5.จูตี (Zhu Zhi) เป็นชาวกู้จัง เมืองตังหยัง มณฑลเจียงซู มีชื่อรองว่า จวินหลี่ เป็นเศรษฐีมีทรัพย์ แต่เป็นคนเสงี่ยมเจียมตัว มีความโอบอ้อมอารี เอื้อเฟื้อเผื่อแผ่แก่เพื่อนบ้าน มีความรู้ความคิดดี เป็น ที่ปรึกษาของซุนเกี๋ยน เจ้าเมืองเตียงสา ช่วยเหลือกันตลอดมา เมื่อสิ้นบุญซุนเกี๋ยนแล้ว จูตีได้ให้ ความช่วยเหลือชี้ช่องทางต่างๆ จนซุนเซ็กตั้งตัวเป็นใหญ่ได้ในกังตั๋ง จึงได้รับแต่งตั้งเป็นขุนนางชั้น พระยา มีนามบรรดาศักดิ์ขึ้นว่า กู้จังโหวและได้รับยศทหารเป็น อันโก้วะเจียงจวิน ( นายพลผู้สร้าง สันติแก่ประเทศ ) ตายเมื่ออายุ 69 ปี

### ดูเพิ่ม
*ห้าทหารเสือ Five Generals - สามก๊กวิทยา

หมวดหมู่:สามก๊ก
เอจี ลาร์เซน

**เอจี ลาร์เซน** (เกิด 3 สิงหาคม พ.ศ. 2466) เป็นนักกีฬาพายเรือชาวเดนมาร์ก เป็นคนแจวเรือในการแข่งขัน
โอลิมปิกฤดูร้อน 1948 (พ.ศ. 2491) และโอลิมปิกฤดูร้อน 1952 (พ.ศ. 2495) โดยได้เหรียญเงินจากโอลิมปิก 1948 ที่ลอนดอน คู่กับ Ebbe Parsner

หมวดหมู่:บุคคลที่เกิดในปี พ.ศ. 2466
หมวดหมู่:บุคคลที่ยังมีชีวิตอยู่
หมวดหมู่:นักกีฬาชาวเดนมาร์ก
เทศมณฑลนอกมหานครของอังกฤษ

**เทศมณฑลนอกมหานคร** หรือ **เทศมณฑลไชร์** () เป็นหนึ่งในเขตการปกครองระดับเทศมณฑลของอังกฤษที่ไม่ใช่เทศมณฑลมหานคร เทศมณฑลเหล่านี้มักจะมีประชากรราว 300,000 ถึง 1.4 ล้านคน บางครั้ง “เทศมณฑลนอกมหานคร” ก็เรียกว่า “เทศมณฑลไชร์” (Shire county) แต่เป็นการเรียกกันอย่างไม่เป็นทางการ เทศมณฑลนอกมหานครที่เป็นเทศมณฑลเดิมในประวัติศาสตร์มักจะมีสร้อยต่อท้ายด้วย “-เชอร์” (shire) เช่นวิลท์เชอร์ หรือแลงคาสเชอร์ และบางเทศมณฑลก็เคยมีสร้อยแต่มาหายไปภายหลังเช่นเดวอน อันที่จริงแล้ว “เทศมณฑลไชร์” หรือ “ไชร์เคานตี” เป็นประพจน์ซ้ำความ (Tautology) ซึ่งหมายความว่าทั้งสองคำมีความหมายเดียวกันแต่มักจะใช้ด้วยกัน: คำว่า “เคานตี” (เทศมณฑล) มาจากภาษาฝรั่งเศสและ “ไชร์” มาจากภาษาภาษาอังกฤษเก่า ทั้งสองคำหมายถึงเขตการปกครองระดับหนึ่ง

## อ้างอิง

## ดูเพิ่ม
* เทศมณฑลมหานครและเทศมณฑลนอกมหานครของอังกฤษ 

หมวดหมู่:หน่วยการบริหารของประเทศอังกฤษ
*
หมวดหมู่:ประวัติศาสตร์อังกฤษ
วิ่งสู้ฟัด

**วิ่งสู้ฟัด** (อักษรจีนตัวเต็ม: 警察故事, Ging chaat goo si; พินอิน: Jǐngchá Gùshì อังกฤษ:Police story) เป็นภาพยนตร์ฮ่องกงแนวตลก-แอกชั่นจากปี ค.ศ. 1985 กำกับภาพยนตร์โดย เฉินหลง ภาพยนตร์เรื่องนี้เป็นภาพยนตร์ภาคแรกในภาพยนตร์ซีรีส์ชุด **วิ่งสู้ฟัด** นำแสดงโดย เฉินหลง,หลิน ชิงเสีย,จาง ม่านอวี้

## เนื้อเรื่องย่อ
จูโถวเป็นพ่อค้ายาเสพติดที่ตำรวจฮ่องกงต้องการตัวมากที่สุด เขาเปิดไนท์คลับและบริษัทค้าเงินตราเพื่อบังหน้า ทางตำรวจสืบทราบว่าจะมีการส่งมอบเฮโรอีน จึงวางแผนจับตัวจูโถวกับพวก แต่แผนกลับพลาด ทางตำรวจจึงต้องการตัวเลขาจูโถวมาเป็นพยานในการขึ้นศาล เฉินเจียจี๋ (เฉินหลง)จึงพยายามออกตามหาเซรีน่า(หลิน ชิงเสีย) เพื่อนำตัวเธอมาขึ้นศาลและเอาผิดกับจูโถวให้ได้ และด้วยแอคชั่นแบบไม่ใช้ตัวแสดงแทนของเฉินหลง จึงทำให้ภาพยนตร์เรื่องนี้ประสบความสำเร็จอย่างมาก

## นักแสดงนำ
*เฉินหลง รับบท เฉินเจียจี๋,กากุย
*หลิน ชิงเสีย รับบท เซรีน่า
*จาง ม่านอวี้ รับบท อาเมย์

## แหล่งข้อมูลอื่น
* 
* 
* 
* Police Story Series Fansite
* Jackie Chan Fansite 

หมวดหมู่:เฉินหลง
หมวดหมู่:ภาพยนตร์ที่กำกับโดย เฉินหลง
หมวดหมู่:ภาพยนตร์กังฟู
หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2528
หมวดหมู่:ภาพยนตร์ภาษาจีนกวางตุ้ง
เอดจ์

**เอดจ์** (Edge, EDGE) สามารถหมายถึง
* เอดจ์ (EDGE) ระบบอินเทอร์เน็ตไร้สาย สำหรับในเครือข่ายโทรศัพท์เคลื่อนที่ 
* เอดจ์ (มาตรฐานอาคารเขียว) (EDGE - Excellence in Design for Greater Efficiencies)
* อดัม โคปแลนด์ นักมวยปล้ำชาวแคนาดา มีฉายาว่า "เอดจ์" (Edge)
* ไมโครซอฟท์ เอดจ์
เอไกหว่า

**เอไกหว่า** () เป็นภาพยนตร์ฮ่องกงแนวแอคชั่น ออกฉายเมื่อวันที่ 22 ธันวาคม ค.ศ. 1983 กำกับภาพยนตร์โดย เฉินหลง นำแสดงโดย เฉินหลง หงจินเป่า และ ยฺเหวียน เปียว เป็นเรื่องราวของอาหม่าตำรวจน้ำผู้หนึ่งที่ต้องการปราบโจรสลัดที่อาละวาดอยู่ย่านนั้นรวมถึงนักธุรกิจที่ค้าขายกับเหล่าโจรสลัดและนายตำรวจขี้ฉ้อ

## นักแสดง
* เฉินหลง – หม่ายู่หลง
* หงจินเป่า
* ยฺเหวียน เปียว

## แหล่งข้อมูลอื่น
* 
* 
* 

หมวดหมู่:เฉินหลง
หมวดหมู่:ภาพยนตร์ที่กำกับโดย เฉินหลง
หมวดหมู่:ภาพยนตร์โลดโผน
หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2526
เฟรนด์ลีไฟรส์

**เฟรนด์ลีไฟรส์** () เป็นวงอังกฤษจากเซนต์อัลบานส์ เฮิร์ตฟอร์ดเชียร์ พวกเขาเซ็นสัญญากับ XL Recordings มีผลงานเป็นชื่อวงในอัลบั้มแรก ออกวางขายเมื่อ 1 กันยายน ค.ศ. 2008

## ประวัติ
เฟรนด์ลีไฟรส์ รวมตัวกันที่โรงเรียนเซนต์อัลบานส์ ตั้งแต่อายุ 14 ปี โดยทำเพลงในแนวโพสต์-ฮาร์ดคอร์ ที่ชื่อ First Day Back ที่รวมตัวกันจนเข้ามหาวิทยาลัย หลังจากนั้นนักร้องนำที่ชื่อ เอ็ด แม็กฟาร์เลน ออกผลงานเพลงของตัวเอง ในชื่อของตัวเอง กับค่ายเพลงแนวอีเลกโทรนิก้า ที่ชื่อ Skam และ Precinct Recordings หลังจากที่พวกเขาออกจากมหาวิทยาลัยก็ได้ตั้งวงใหม่ ที่ได้รับแรงบันดาลใจจากเพลงแด๊นส์ "กับเมลโลดี้แบบชูเกซ"" และ "การเขียนเพลงแบบเพลงป็อปคลาสสิก"

ในปลายปี 2007 พวกเขาถือเป็นวงที่ยังไม่เซ็นสัญญาแล้วได้รับเชิญให้ออกในรายการ *Transmission programme* ทาง Channel 4 ซิงเกิลของพวกเขาได้รับตำแหน่งเป็น ซิงเกิลประจำสัปดาห์ ในหนังสือ Guardian และ NME พวกเขายังได้ทัวร์ตลอดในสหราชอาณาจักร ยุโรป ญี่ปุ่น แคนาดา และสหรัฐอเมริกา ในเดือนพฤษภาคม 2008 เพลง "On Board" ได้ใช้ประกอบในโฆษณาทางโทรทัศน์ในอเมริกาเหนือ สำหรับเครื่องเล่น Wii Fit ของนินเทนโด และเพลง "On Board" ยังใช้ในเทรลเลอร์ของเกม *Gran Turismo 5* ในเครื่องเพลย์สเตชัน 3 และเพลง "White Diamonds" ยังใช้ประกอบในตอน ตอนหนึ่งของซีรีส์อเมริกัน Gossip Girl ในฤดูกาลที่ 2

## ผลงาน
### อีพี
* **Photobooth EP** (People In The Sky, 2006-11-01) 
** A) Photobooth (3:25)
** B1) It's Over Now (4:12)
** B2) Your Love (4:45)

* **Cross The Line EP** (People In The Sky, 2007-06-11) 
** A) On Board (3:47)
** B1) Strobe (3:09)
** B2) Bring Out Your Dead (2:12)

* **The Remix EP** (People In The Sky, 2007-10-05) 
** A) On Board (Nightmoves Mix)
** B1) Photobooth (Mock & Toof Mix)
** B2) Bring Out Your Dead (Clark Mix)

### ซิงเกิล
* **Paris** (Moshi Moshi, 2007-12-10) 

* **[[Jump In The Pool|Jump in the Pool]]** (2008) - #100 UK

* **[[Paris (song)|Paris]]** (2008) #13 UK Indie Chart, #9 Latvian Airplay Top

* **[[Skeleton Boy]]** (2009) #48 UK

### อัลบั้ม
* ***[[Friendly Fires (album)|Friendly Fires]]*** (2008) #38 UK

## อ้างอิง

## แหล่งข้อมูลอื่น

* Friendly Fires On The NME Tour 
* Friendly Fires Clwb Ifor Bach live review 
* Friendly Fires Interview on UGO 

หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2549
ฮารีซุ

**ฮารีซุ** () มีชื่อจริงว่า **อี คย็อง-อึน** (Lee Kyung-eun, เกิด 17 กุมภาพันธ์ พ.ศ. 2518 - ปัจจุบัน) เดิมมีชื่อว่า อี คย็อง-ย็อป (Lee Kyung-yeop) นักร้อง นักแสดง นางแบบสาวประเภทสองชาวเกาหลีใต้ ถึงแม้ว่าเธอจะเกิดเป็นผู้ชาย แต่เธอมีความรู้สึกว่าเธอมีจิตใจเป็นหญิงตั้งแต่เด็ก และผ่าตัดแปลงเพศในปี พ.ศ. 2533 เธอได้รับการบันทึกว่าเป็นนักแสดงสาวประเภทสองคนแรกของเกาหลีใต้ และในปี พ.ศ. 2535 เธอกลายเป็นสาวประเภทสองคนที่ 2 ของประเทศที่ได้เปลี่ยนเพศเป็นหญิงอย่างถูกต้องตามกฎหมาย ทั้งนี้ ชื่อ "ฮารีซุ" นั้นแปลงมาจากคำว่า "ฮ็อตอิชชู" (Hot Issue)

ปัจจุบันเธอสมรสแล้วมิกกี ช็อง  (ช็อง ย็อง-จิน) เมื่อวันที่ 19 พฤษภาคม 2550

## อ้างอิง

หมวดหมู่:นักร้องเกาหลีใต้
นักแสดงเกาหลีใต้
หมวดหมู่:นางแบบเกาหลีใต้
หมวดหมู่:หญิงข้ามเพศ
หมวดหมู่:นักร้องเคป็อป
หมวดหมู่:บุคคลจากจังหวัดคย็องกี
หมวดหมู่:นักร้องหญิงชาวเกาหลีใต้ในศตวรรษที่ 21
เขตธรรมชาติงดงามดีเด่น

[280px|right|thumb|แผนที่ของ“บริเวณธรรมชาติงดงามที่ดีเด่นในอังกฤษ” ใน[หมู่เกาะบริเตน]]
**บริเวณธรรมชาติงดงามที่ดีเด่น** () มีชื่อย่อว่า “AONB” เป็นบริเวณชนบทที่ได้รับการพิจารณาว่ามีความสำคัญทางคุณค่าทางภูมิทัศน์ของอังกฤษ, เวลส์ และไอร์แลนด์เหนือ โดยการระบุโดยกรมอนุรักษ์ธรรมชาติ (Natural England) ในนามของรัฐบาลแห่งสหราชอาณาจักร; สภาดินแดนชนบทแห่งเวลส์ (Countryside Council for Wales) ในนามของรัฐสภาแห่งเวลส์ และ กรมสิ่งแวดล้อมแห่งไอร์แลนด์เหนือ ในนามของรัฐบาลแห่งไอร์แลนด์เหนือ

## จุดประสงค์
จุดประสงค์หลักของการระบุ “บริเวณธรรมชาติงดงามที่ดีเด่น” ก็เพื่อการอนุรักษ์และเพิ่มพูนความงดงามของทรัพยากรของภูมิทัศน์ทางธรรมชาติเพื่อให้เป็นประโยชน์แก่ผู้มาใช้สอย และในขณะเดียวกันก็คำนึงถึงผลประโยชน์ของผู้อยู่อาศัยและผู้ที่ทำมาหากินในบริเวณที่ระบุด้วย ในการที่จะบรรลุจุดประสงค์ หน่วยงานบริเวณธรรมชาติจำต้องพึ่งระบบการควบคุมการวางแผนของสหราชอาณาจักรและการบริหารอาณาบริเวณที่เป็นชนบท

## บริเวณธรรมชาติงดงามที่ดีเด่นในอังกฤษ
* อาร์นไซด์และซิลเวอร์เดล (Arnside and Silverdale)
* แบล็คดาวน์ฮิลส์ (Blackdown Hills)
* แคนน็อคเชส (Cannock Chase)
* อ่าวชิคเชสเตอร์ (Chichester Harbour)
* ชิลเติร์นฮิลส์ (Chiltern Hills)
* คอร์นวอลล์ (Cornwall)
* ค็อตสวอลล์ (Cotswolds)
* แครนบอร์นเชสและเวสต์วิลท์เชอร์ดาวน์ (Cranborne Chase and West Wiltshire Downs)
* เดดแดมเวล (Dedham Vale)
* ดอร์เซ็ท (Dorset)
* อีสต์เดวอน (East Devon)
* อีสต์อีสต์แฮมพ์เชอร์ (East Hampshire)
* ป่าโบว์แลนด์ (Forest of Bowland)
* ไฮห์วีลด์ (High Weald)
* เฮาวาร์เดียน ฮิลส์ (Howardian Hills)
* ไอล์ออฟไวท์ (Isle of Wight)
* หมู่เกาะซิลลีย์ (Isles of Scilly)
* เค้นท์ดาวน์ส (Kent Downs)
* ลิงคอล์นเชอร์โวลด์ส (Lincolnshire Wolds)
* มาลเวิร์นฮิลส์ (Malvern Hills)
* เม็นดิพฮิลส์ (Mendip Hills)
* นิดเดอร์เดล (Nidderdale)
* ชายฝั่งทะเลนอร์โฟล์ค (Norfolk Coast)
* ชายฝั่งทะเลตอนเหนือของเดวอน (North Devon Coast)
* นอร์ธเพ็นไนน์ (North Pennines)
* ชายฝั่งทะเลนอร์ทธัมเบอร์แลนด์ (Northumberland Coast)
* นอร์ธเวสเซ็กซ์ดาวน์ส (North Wessex Downs)
* ควานทอคฮิลส์ (Quantock Hills)
* ชร็อพเชอร์ฮิลส์ (Shropshire Hills)
* ชายฝั่งทะเลซอลเวย์ (Solway Coast)
* เซาท์เดวอน (South Devon)
* ชายฝั่งทะเลด้านใต้ของแฮมพ์เชอร์ (South Hampshire Coast)
* ชายฝั่งทะเลซัฟโฟล์คและฮีธส์ (Suffolk Coast and Heaths)
* เซอร์รีย์ฮิลส์ (Surrey Hills)
* ซัสเซ็กซ์ดาวน์ส (Sussex Downs)
* แม่น้ำเทมาร์ (Tamar Valley)

## ระเบียงภาพ


ไฟล์:Dorset coast from white nothe to bats head.jpg|ดอร์เซ็ทอังกฤษ
ไฟล์:Two southern Fovant Badges.jpg|แครนบอร์นเชสและเวสต์วิลท์เชอร์ดาวน์อังกฤษ
ไฟล์:South Downs View.jpg|ซัสเซ็กซ์ดาวน์สอังกฤษ
ไฟล์:Calstock Viaduct.jpg|สะพานน้ำคาลสต็อคในบริเวณแม่น้ำเทมาร์อังกฤษ
ไฟล์:Mendip copse.jpg|เม็นดิพฮิลส์ อังกฤษ
ไฟล์:Cromer beach summer UK.JPG|ชายฝั่งทะเลนอร์โฟล์คอังกฤษ
ไฟล์:Tresco - aerial photo6 edit.jpg|หมู่เกาะซิลลีย์อังกฤษ
ไฟล์:FreshwaterBay.jpg|ไอล์ออฟไวท์ อังกฤษ
ไฟล์:Causeway-code poet-4.jpg|ไจแอนต์คอสเวย์ไอร์แลนด์เหนือ 



หมวดหมู่:อุทยานแห่งชาติในสหราชอาณาจักร
พระเจ้าวรวงศ์เธอ พระองค์เจ้าจันทรกานตมณี

**พระเจ้าวรวงศ์เธอ พระองค์เจ้าจันทรกานตมณี** (24 กันยายน พ.ศ. 2455 — 30 ธันวาคม พ.ศ. 2520) เป็นพระธิดาในจอมพลเรือ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร

## พระประวัติ
พระเจ้าวรวงศ์เธอ พระองค์เจ้าจันทรกานตมณี เรียกโดยลำลองว่า "ท่านพระองค์หญิงห้า" หรือ "ท่านพระองค์ห้า" ประสูติเมื่อวันที่ 24 กันยายน พ.ศ. 2455 เป็นพระบุตรพระองค์ที่หกและเป็นพระธิดาพระองค์ที่ห้าในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตรพระองค์มีพระอิสริยยศเป็น *พระเจ้าวรวงศ์เธอ พระองค์เจ้า* มาแต่แรกประสูติ เนื่องจากในปี พ.ศ. 2454 พระบาทสมเด็จพระมงกุฎเกล้าเจ้าอยู่หัว มีพระบรมราชโองการโปรดเกล้าฯให้ยกพระบุตรของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตที่ประสูติแต่หม่อมเจ้าประสงค์สมเป็น *พระเจ้าวรวงศ์เธอ พระองค์เจ้า* ทั้งสาย

พระเจ้าวรวงศ์เธอ พระองค์เจ้าจันทรกานตมณี เสกสมรสกับหม่อมเจ้าอรชุนชิษณุ สวัสดิวัตน์ พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรานุชาในสมเด็จพระนางเจ้ารำไพพรรณี พระบรมราชินี มีโอรสธิดา 3 คน ได้แก่
# หม่อมราชวงศ์ศศิพรรณ สวัสดิวัตน์
# หม่อมราชวงศ์เดือนเด่น สวัสดิวัตน์  สมรสกับหม่อมราชวงศ์สฤษดิคุณ กิติยากร
# ศาสตราจารย์ ดร.หม่อมราชวงศ์ชิษณุสรร สวัสดิวัตน์ สมรสกับหม่อมราชวงศ์พร้อมฉัตร สวัสดิวัตน์ (ราชสกุลเดิม วุฒิชัย)

พระเจ้าวรวงศ์เธอ พระองค์เจ้าจันทรกานตมณี สิ้นพระชนม์เมื่อวันที่ 30 ธันวาคม พ.ศ. 2520 สิริพระชันษา 65 ปี

ต่อมาวันที่ 5 มกราคม พ.ศ. 2521 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี เสด็จแทนพระองค์ไปในการพระราชทานเพลิงพระศพ ณ เมรุด้านใต้ วัดเทพศิรินทราวาสราชวรวิหาร

## เครื่องราชอิสริยาภรณ์

## พงศาวลี



## อ้างอิง

หมวดหมู่:พระเจ้าวรวงศ์เธอ
หมวดหมู่:พระองค์เจ้าหญิง
หมวดหมู่:พระองค์เจ้ายก
หมวดหมู่:ราชสกุลบริพัตร
หมวดหมู่:ราชสกุลสวัสดิวัตน์
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.3
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ลี้ภัยชาวไทย
หม่อมเจ้าฐิติพันธุ์ ยุคล

**หม่อมเจ้าฐิติพันธุ์ ยุคล** (11 ตุลาคม พ.ศ. 2478 - 27 สิงหาคม พ.ศ. 2538) หรือ **ท่านชายกบ** เป็นพระโอรสในพระเจ้าวรวงศ์เธอ พระองค์เจ้าภาณุพันธุ์ยุคล กับหม่อมหลวงสร้อยระย้า ยุคล

## พระประวัติ
หม่อมเจ้าฐิติพันธุ์ ยุคล ประสูติเมื่อวันที่ 11 ตุลาคม พ.ศ. 2478 เป็นพระโอรสในพระเจ้าวรวงศ์เธอ พระองค์เจ้าภาณุพันธุ์ยุคล กับหม่อมหลวงสร้อยระย้า ยุคล (ราชสกุลเดิม สนิทวงศ์) มีโสทรภคินีสององค์ คือ ท่านผู้หญิงพันธุ์สวลี กิติยากร (ประสูติ 24 กันยายน พ.ศ. 2476 - 10 มิถุนายน พ.ศ. 2568) และคุณหญิงรังษีนภดล ยุคล (2 ตุลาคม พ.ศ. 2480 - 6 กรกฎาคม พ.ศ. 2560) 

หม่อมเจ้าฐิติพันธุ์ เสกสมรสกับภรณ์พัชร ธรรมเสน (นามเดิม อุ่นเรือน), วาสนา ฐวลางกุล (สกุลเดิม ไฝเครือ) และชลาศัย ขวัญฐิติ (นามเดิม นิภาพร รอดอ่อน) มีโอรสและธิดา คือ
* หม่อมราชวงศ์นิภานพดารา ยุคล หรือ คุณหญิงน้อย เกิดแต่ภรณ์พัชร ธรรมเสน
* ร้อยเอก หม่อมราชวงศ์จุลรังษี ยุคล กรรมการอิสระและกรรมการ​ตรวจสอบ​ บริษัท เคดับบลิวไอ จำกัด (มหาชน) ​หรือ คุณชายน้อง เกิดแต่ภรณ์พัชร ธรรมเสน
* หม่อมราชวงศ์สุทธิพัฒน์ ยุคล หรือ คุณชายอ๊อดอ๊อด เกิดแต่วาสนา ฐวลางกุล

ในปี พ.ศ. 2537 ได้เสกสมรสกับหม่อมชลาศัย ยุคล ณ อยุธยา หรือหม่อมลูกปลา และกลายมาเป็นที่รู้จักโดยทั่วของสังคม ซึ่งเปรียบเสมือนเป็นการพลิกชีวิตของหม่อมชลาศัย จนได้เธอถูกเปรียบเทียบว่าเป็น *"ซินเดอเรลลาเมืองไทย"* แต่สาเหตุแห่งการแต่งงานครั้งนี้ชลาศัยได้ออกมาพูดว่า "ท่านกบต้องการเอาชนะตนโดยไม่ให้ตนหนีเที่ยวอีก ส่วนตนก็เพื่อต้องการเอาชนะหม่อมคนอื่น ๆ ที่คอยว่าตน และการแต่งงานครั้งนี้ก็ไม่ได้มาจากความรักเลย" ท่ามกลางความรู้สึกไม่รักมาแต่เดิม

หม่อมเจ้าฐิติพันธุ์ ยุคล สิ้นชีพตักษัย ขณะทรงวิทยุสื่อสาร (ทรงเป็นนักวิทยุสมัครเล่น) เมื่อวันที่ 27 สิงหาคม พ.ศ. 2538 โดยทรงถูกวางยาพิษในกาแฟ โดยที่หม่อมชลาศัยถูกตั้งข้อสงสัยว่าเป็นผู้วางยาพิษในกาแฟ สังหารร่วมกับอุเทศ ชุปวา จากการสอบสวนเบื้องต้นพบว่าหม่อมเจ้าฐิติพันธุ์ได้เสวยกาแฟที่มีการผสมยาฆ่าแมลงกลุ่มคาร์บอเมท โดยวันนั้นชลาศัยอยู่ในที่เกิดเหตุ แต่ได้ปฏิเสธการรู้เห็นในเรื่องนี้ และอุเทศถูกจับในข้อหาบุกรุกเคหะสถานในยามวิกาล ต่อมาศาลฎีกาพิพากษาในวันที่ 17 สิงหาคม พ.ศ. 2555 ให้หม่อมชลาศัยจำคุก 7 ปี แต่ลดโทษให้ 1 ใน 3 เหลือจำคุก 4 ปี 8 เดือน

วันที่ 11 พฤษภาคม พ.ศ. 2539 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยพระบรมวงศานุวงศ์จำนวนหนึ่ง ไปในการพระราชทานเพลิงศพ ณ เมรุด้านใต้ วัดเทพศิรินทราวาสราชวรวิหาร

## เครื่องราชอิสริยาภรณ์
 สืบตระกูล พระเจ้าวรวงศ์เธอ พระองค์เจ้าภาณุพันธุ์ยุคล

## พงศาวลี



## อ้างอิง

หมวดหมู่:หม่อมเจ้าชาย
หมวดหมู่:ราชสกุลยุคล
หมวดหมู่:ราชสกุลสนิทวงศ์
หมวดหมู่:นักวิทยุสมัครเล่นชาวไทย
หมวดหมู่:ชาวไทยที่ถูกลอบสังหาร
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:เสียชีวิตจากยาพิษ
หมวดหมู่:หม่อมเจ้า ชั้น 5
ยุทธการที่ฮอปตันฮีท

**ยุทธการที่ฮอปตันฮีท** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 19 มีนาคม ค.ศ. 1643 ที่เมืองฮอปตันฮีทในเทศมณฑลสแตฟฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยสเปนเซอร์ คอมป์ตัน เอิร์ลที่ 2 แห่งนอร์แทมป์ตัน กับฝ่ายรัฐสภาที่นำโดยเซอร์จอห์น เกลล์ บารอนเน็ตที่ 1 และเซอร์วิลเลียม เบเรตัน บารอนเน็ตที่ 1 ผลของสงครามครั้งนี้ฝ่ายนิยมกษัตริย์ได้รับชัยชนะ

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

ฮอปตันฮีท
หม่อมงามจิตต์ บุรฉัตร ณ อยุธยา

**หม่อมงามจิตต์ บุรฉัตร ณ อยุธยา** (สกุลเดิม สารสาส; 7 มิถุนายน พ.ศ. 2458 – 18 ตุลาคม พ.ศ. 2526) เป็นหม่อมในพระวรวงศ์เธอ พระองค์เจ้าเปรมบุรฉัตร

## ประวัติ
หม่อมงามจิตต์ บุรฉัตร ณ อยุธยา มีชื่อเดิมว่า งามจิตต์  สารสาส เกิดเมื่อวันที่ 7 มิถุนายน พ.ศ. 2458 เป็นธิดาของพันโท พระสารสาสน์พลขันธ์ (ลอง สุนทานนท์) (บุตรของใหญ่ กับจำรัส สุนทานนท์) และนางสวัสดิ์ สารสาสน์พลขันธ์ (สกุลเดิม อัศวนนท์; ธิดาของพระยาราชายสาธก (ง่วนสุน อัศวนนท์) อดีตนายด่านศุลกากรจังหวัดสมุทรปราการ กับคุณหญิงฟอง ราชายสาธก) เกิดในย่านเขตดุสิต หม่อมงามจิตต์มีพี่น้อง 4 คน

หม่อมงามจิตต์สมรสกับพระวรวงศ์เธอ พระองค์เจ้าเปรมบุรฉัตร (พระโอรสในพระเจ้าบรมวงศ์เธอ กรมพระกำแพงเพชรอัครโยธิน กับพระเจ้าวรวงศ์เธอ พระองค์เจ้าประภาวสิตนฤมล) โดยใช้นามสกุลฉัตรชัย ณ อยุธยา ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามสกุล บุรฉัตร สำหรับหม่อมในพระวรวงศ์เธอ พระองค์เจ้าเปรมบุรฉัตร หม่อมงามจิตต์ บุรฉัตร ณ อยุธยา และสามี มีพระโอรสบุญธรรมหนึ่งคน คือ หม่อมหลวงธีรฉัตร ฉัตรชัย โอรสของเฟื่องฉัตร ดิศกุล พระขนิษฐาในพระวรวงศ์เธอ พระองค์เจ้าเปรมบุรฉัตร

หม่อมงามจิตต์ ถึงแก่อนิจกรรมอย่างสงบ เมื่อวันที่ 18 ตุลาคม พ.ศ. 2526 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปในการพระราชทานเพลิงศพเมื่อวันที่ 26 ธันวาคม พ.ศ. 2526 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## หลังจากอนิจกรรม
หลังจากที่หม่อมงามจิตต์ถึงแก่อนิจกรรม ได้มีการก่อตั้ง **มูลนิธิอนุสรณ์หม่อมงามจิตต์ บุรฉัตร** เพื่อเป็นการเชิดชูเกียรติและรำลึกถึงคุณงามความดี และความสามารถของหม่อมงามจิตต์ บุรฉัตร ปูชนียบุคคลระดับโลกที่มีผลงานดีเด่น ได้รับคัดเลือกให้เป็นให้เป็นประธานสภาสตรีระหว่างประเทศคนแรกและคนเดียวในประเทศไทยในรอบ 120 ปี และมีการจัดงานเป็นประจำทุกปี โดยมอบรางวัล **หม่อมงามจิตต์ บุรฉัตร** แก่ครู เจ้าหน้าที่ ในจังหวัดที่รับผิดชอบงานมูลนิธิร่วมจิตน้อมเกล้าอย่างมีประสิทธิภาพ บุคคลผู้บำเพ็ญประโยชน์ต่อสังคม

## เครื่องราชอิสริยาภรณ์
หม่อมงามจิตต์ บุรฉัตร ณ อยุธยาได้รับพระราชทานเครื่องราชอิสริยาภรณ์ในประเทศไทย ดังนี้

## ลำดับสาแหรก



## อ้างอิง

หมวดหมู่:ราชสกุลฉัตรชัย
หมวดหมู่:สกุลสารสาส
หมวดหมู่:หม่อม
หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากเขตดุสิต
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:สกุลบุรฉัตร
หมวดหมู่:เสียชีวิตจากมะเร็งลำไส้
หมวดหมู่:ชาวไทยที่ได้รับการฉลองวาระครบรอบโดยยูเนสโก
ชาร์ล หลุยส์ อาลฟงส์ ลาฟว์ร็อง

**ชาร์ล หลุยส์ อาลฟงส์ ลาฟว์ร็อง** (; 18 มิถุนายน ค.ศ. 1845 – 18 พฤษภาคม ค.ศ. 1922) เป็นแพทย์ชาวฝรั่งเศส ผู้ได้รับรางวัลโนเบลสาขาสรีรวิทยาหรือการแพทย์ในปี ค.ศ. 1907

ในปี ค.ศ. 1880 ขณะที่ลาฟว์ร็องทำงานในโรงพยาบาลทหารในกงส์ต็องตีน แอลจีเรีย เขาได้ค้นพบว่าสาเหตุของมาลาเรียคือเชื้อโพรโตซัวหลังจากสังเกตปรสิตในสเมียร์เลือดที่ได้จากผู้ป่วยที่เสียชีวิตจากโรคมาลาเรีย การค้นพบดังกล่าวเป็นครั้งแรกที่แสดงให้เห็นว่าโพรโตซัวสามารถก่อโรคได้ หลังจากนั้นลาฟว์ร็องได้ทำงานเกี่ยวกับโรคทริพาโนโซม โดยเฉพาะอย่างยิ่งโรคเหงาหลับ (sleeping sickness)  จากงานการค้นพบโรคจากเชื้อโพรโตซัวดังกล่าวทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1907

ศพของชาร์ล หลุยส์ อาลฟงส์ ลาฟว์ร็องได้รับการฝังที่สุสานมงปาร์นัส (Cimetière du Montparnasse) ในกรุงปารีส

## อ้างอิง

* 
* 
* CDC profile

## แหล่งข้อมูลอื่น

* Biography Nobelprize.org
* Nobel Lecture

หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวฝรั่งเศสผู้ได้รับรางวัลโนเบล
หมวดหมู่:แพทย์ชาวฝรั่งเศส
หมวดหมู่:มาลาเรีย
เคลือบด้าน

**เคลือบด้าน** เป็นการวาดภาพทิวทัศน์แทนที่ภาพทิวทัศน์เดิมในตำแหน่งพื้นที่ไกลใกล้ ที่ผู้สร้างหนังหรือผู้อำนวย การสร้างภาพยนตร์ต้องการสร้างสรรค์เปลียนแปลงสภาพแวดล้อมเดิมให้มีลักษณะสภาพแวดล้อมตามเนื้อเรื่องของภาพยนตร์นั้น ไม่เช่นนั้นแล้วจะต้องเสียค่าก่อสร้างที่สูงเกินไปเพื่อสร้างฉากเพื่อการถ่ายทำ เทคนิครูปแบบการสร้างภาพ "เคลือบด้าน" ในงานภาพยนตร์ ให้กำเนิดรูปแบบเทคนิคการรวมภาพวาดเหนือความจริงเข้ากับภาพต้นแบบที่เป็นภาพแท้จริงในระยะเวลานั้นความสมจริงก็ขึ้นอยู่กับความสามารถของผู้เขียนภาพ รูปแบบเทคนิคการต่อภาพที่สมจริงไม่มีรอยต่อ และสร้างสภาพแวดล้อมใหม่ที่เป็นไปไม่ได้ให้กับแผ่นฟิล์มได้

หมวดหมู่:digital art
สเปนเซอร์ คอมป์ตัน เอิร์ลที่ 2 แห่งนอร์แทมป์ตัน

**สเปนเซอร์ คอมป์ตัน เอิร์ลที่ 2 แห่งนอร์แทมป์ตัน** (; พฤษภาคม ค.ศ. 1601 - 19 มีนาคม ค.ศ. 1643) เป็นขุนนาง, นักการทหาร และนักการเมืองชาวอังกฤษ สเปนเซอร์ คอมพ์ตันเกิดเมื่อเดือนพฤษภาคม ค.ศ. 1601 เป็นบุตรของวิลเลียม คอมป์ตัน เอิร์ลที่ 1 แห่งนอร์แทมป์ตัน และเอลิซาเบธบุตรีของเซอร์จอห์น สเปนเซอร์นายกเทศมนตรีนครลอนดอน คอมพ์ตันได้รับพระราชทานบรรดาศักดิ์เป็นอัศวินแห่งบาธ (Knight of the Bath) เมื่อวันที่ 3 พฤศจิกายน ค.ศ. 1616 และได้รับเลือกเป็นสมาชิกรัฐสภาจากลัดโลว์ในปี ค.ศ. 1621 ปีเดียวกับที่ได้รับตำแหน่งเจ้ากรมพระภูษามาลา (Master of the Robes) ในเจ้าชายแห่งเวลส์และได้ร่วมเดินทางไปสเปนกับพระองค์ในปี ค.ศ. 1623 สเปนเซอร์ คอมพ์ตันเป็นผู้หนึ่งที่สนับสนุนพระเจ้าชาลส์ที่ 1 ในการรณรงค์ต่อต้านสกอตแลนด์และเป็นผู้ถวายคำแนะนำแก่พระเจ้าชาลส์ในการเรียกประชุมรัฐสภา

## ดูเพิ่ม
* สงครามกลางเมืองอังกฤษ
* ฝ่ายนิยมกษัตริย์

หมวดหมู่:บุคคลที่เกิดในปี พ.ศ. 2144
หมวดหมู่:ขุนนางอังกฤษ
หมวดหมู่:บุคคลในสงครามกลางเมืองอังกฤษ
หมวดหมู่:บุคคลในคริสต์ศตวรรษที่ 17
หมวดหมู่:นักการเมืองอังกฤษ
หมวดหมู่:นักการทหารชาวอังกฤษ
พระเจ้าวรวงศ์เธอ พระองค์เจ้าพิสิฐสบสมัย

**พระเจ้าวรวงศ์เธอ พระองค์เจ้าพิสิฐสบสมัย** บางแห่งสะกดว่า **พิสิษฐสบสมัย** (21 กันยายน พ.ศ. 2451 — 23 กุมภาพันธ์ พ.ศ. 2517) เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร

## พระประวัติ
พระเจ้าวรวงศ์เธอ พระองค์เจ้าพิสิฐสบสมัย เรียกโดยลำลองว่า "ท่านพระองค์หญิงสาม" หรือ "ท่านพระองค์สาม" ประสูติเมื่อวันที่ 21 กันยายน พ.ศ. 2449 เป็นพระบุตรพระองค์ที่สี่และเป็นพระธิดาพระองค์ที่สามในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม ไชยันต์ เมื่อแรกประสูติมีพระนามว่า **หม่อมเจ้าพิสิฐสบสมัย** ครั้นในปี พ.ศ. 2454 พระบาทสมเด็จพระมงกุฎเกล้าเจ้าอยู่หัว ทรงมีพระบรมราชโองการ โปรดเกล้าฯ ให้ยกพระบุตรของสมเด็จเจ้าฟ้าฯ กรมพระนครสวรรค์วรพินิตที่ประสูติแต่หม่อมเจ้าประสงค์สมเป็น *พระเจ้าวรวงศ์เธอ พระองค์เจ้า* ทั้งสาย

พระเจ้าวรวงศ์เธอ พระองค์เจ้าพิสิฐสบสมัย เสกสมรสกับหม่อมเจ้าโกลิต กิติยากร พระโอรสในพระเจ้าบรมวงศ์เธอ กรมพระจันทบุรีนฤนาถ กับหม่อมละออง กิติยากร ณ อยุธยา มีพระธิดา 1 คน คือ หม่อมราชวงศ์พิลาศลักษณ์ กิติยากร ที่ต่อมาได้สมรสกับบัณฑิต บุณยะปานะ (สกุลเดิม สารสิน) มีบุตรธิดาด้วยกันสามคน คือ พิทูร, ศิถี และสิรี บุณยะปานะ

พระเจ้าวรวงศ์เธอ พระองค์เจ้าพิสิฐสบสมัย สิ้นพระชนม์เมื่อวันที่ 23 กุมภาพันธ์ พ.ศ. 2517 สิริพระชันษาได้ 65 ปี มีพระราชพิธีพระราชทานเพลิงพระศพเมื่อวันที่ 8 พฤษภาคม พ.ศ. 2517 ณ พระเมรุ วัดเทพศิรินทราวาสราชวรวิหาร

## เครื่องราชอิสริยาภรณ์

## พงศาวลี



## อ้างอิง

หมวดหมู่:พระเจ้าวรวงศ์เธอ
หมวดหมู่:พระองค์เจ้าหญิง
หมวดหมู่:พระองค์เจ้ายก
หมวดหมู่:ราชสกุลบริพัตร
หมวดหมู่:ราชสกุลกิติยากร
หมวดหมู่:ผู้ได้รับเหรียญรัตนาภรณ์ ป.ป.ร.3
หมวดหมู่:ผู้ลี้ภัยชาวไทย
หมวดหมู่:เสียชีวิตจากภาวะหัวใจล้มเหลว
หมวดหมู่:ราชสกุลไชยันต์
โอเวอ คราโรป นิลเซิน

**โอเวอ คราโรป นิลเซิน** (; 30 กรกฎาคม ค.ศ. 1891 - 29 มกราคม ค.ศ. 1972) เป็นนักเขียนชาวเดนมาร์ก ก่อนสงครามโลกครั้งที่สอง นายแพทย์นิลเซินได้เดินทางรอบโลก เขาได้แต่งหนังสือมากมาย คือ
* Antarctic  Exploration Falkland Islands (สำรวจแอนตาร์กติกา หมู่เกาะฟอล์กแลนด์)
*  En Østerlandfærd
*  Fra Mandalay til Moskva (จากมัณฑะเลย์สู่มอสโก)
*  Mads Lange Til Bali  (เรื่องราวที่เกาะบาหลี)
*  Dragen Vaagner 
*  Mellem Kannibaler (ระหว่างการกินคนกับปักษาสวรรค์)
*  I Doktorbaad og Karriol (ที่แลปแลนด์)
*  Perler og Palmer
*  Fra Moskva til Persepolis (จากมอสโกสู่ดินแดนเปอร์เซีย)
*  Helvedet Hinsides Havet  (นรกข้ามทะเล เฟรนช์เกียนา)
*  Blandt Hovenjægere I Ecuador
และอื่น ๆ อีกมากมาย

หมวดหมู่:นักเดินทาง
หมวดหมู่:นักเขียนชาวเดนมาร์ก
อากิตะ (สำนักพิมพ์)

thumb|250px|ตึกสำนักงานอากิตะ
**สำนักพิมพ์อากิตะ** () เป็นสำนักพิมพ์ในประเทศญี่ปุ่นตั้งอยู่ที่เขตชิโยดะ กรุงโตเกียว ประเทศญี่ปุ่น ก่อตั้งเมื่อวันที่ 10 สิงหาคม พ.ศ. 2491 ปัจจุบันงานพิมพ์ส่วนใหญ่เป็นหนังสือการ์ตูน ผู้บริหารคนปัจจุบันคือ **ซาดามิ อากิตะ**

## นิตยสาร
### นิตยสารผู้ชาย
* Weekly Shōnen Champion (週刊少年チャンピオン) นิตยสารโชเน็งแชมเปียนรายสัปดาห์ - ออกทุกวันพฤหัสบดี
* Monthly Shonen Champion (月刊少年チャンピオン) นิตยสารโชเน็งแชมเปียนรายเดือน  - ออกทุกวันที่ 6 ของเดือน
* Champion Red (チャンピオンRED) นิตยสารแชมเปียนเรด  - ออกทุกวันที่ 19 ของเดือน 
* Champion Red Ichigo (チャンピオンREDいちご) นิตยกสารแชมเปียนเรดอิจิโกะ - ออกทุกวันที่ 5 ของเดือนคู่ 
* Young Champion (ヤングチャンピオン) นิตยสารแชมเปียนรุ่นเยาว์  - ออกทุกสัปดาห์ที่ 2 และ 4 วันพฤหัสบดี ของเดือน 
* Young Champion Retsu (ヤングチャンピオン烈) นิตยสารแชมเปียนรุ่นเยาว์สุดดุเดือดเลือดพล่าน  - ออกทุกสัปดาห์ที่ 3 วันจันทร์ ของทุก ๆ เดือน
* Play Comic(プレイコミック) นิตยสารเพลย์ คอมมิค - ออกทุกสัปดาห์ที่ 2 และ 4 วันพฤหัสบดี ของเดือนคู่
* Golf Comic (GOLFコミック) นิตยสารกอล์ฟคอมมิค - ออกทุก ๆ ต้นเดือน
### นิตยสารผู้หญิง
* Princess (プリンセス) นิตยสารพริ้นเซส (เจ้าหญิง)
* Princess Gold (プリンセスGOLD) นิตยสารพริ้นเซส โกลด์ (เจ้าหญิง ฉบับทอง)
* Petit Princess (プチプリンセス) นิตยสารพีทิต พริ้นเซส  - ออกทุกวันที่ 15 ของทุกๆเดือนคู่ 
* Mystery Bonita (ミステリーボニータ) นิตยสารมิสเทอรี่ โบนิต้า - ออกทุกวันที่ 6 ของเดือน 
* Suspiria Mystery(サスペリアミステリー) นิตยสารซัสพิเรีย มิสเทอรี่  - ออกทุก ๆ วันที่ 24 ของเดือนคี่
* Elegance Eve (Eleganceイブ) นิตยสารอีลีแกลนต์ อีฟ - ออกทุกวันที่ 26 ของทุก ๆ เดือน
* for Mrs. (フォアミセス) นิตยสาร ฟอร์มิสซิส - ออกทุกวันที่ 3 ของเดือน 
* for Mrs. Special (for Mrs. スペシャル) นิตยสาร ฟอร์มิสซิส สเปเชียล
* Love Max (恋愛 MAX) เลิฟ แม็กซ์ (รักเต็มสตรีม)  - ออกทุกวันที่ 6 ของเดือนคี่ 
* Love Cherry Pink (恋愛チェリーピンク) เลิฟ เชอรรี่ พิ้งค์ - ออกทุกวันที่ 6 ของเดือนคู่
* Desir SP (デジールSP) ดีเซีย สเปเชียล - ออกทุกวันที่ 28 ของเดือนคู่ 
* Hitomi (ひとみ) นัยน์ตา (ฮิโตะมิ) - ยกเลิกจำหน่าย
### นิตยสารอื่น ๆ
* Family Computer Champion (ファミコンチャンピオン) แฟมิค่อน แชมเปียน นิตยสารคอมพิวเตอร์สำหรับครอบครัว - ยกเลิกจำหน่าย

## แหล่งข้อมูลอื่น

*  
* 

หมวดหมู่:สำนักพิมพ์ญี่ปุ่น
อันโตนิโอ ฮามา ไท

**อันโตนิโอ ฮามา ไท** (อังกฤษ : Antonio Hama Thai) เป็นเจ้าหน้าที่ทางทหารของประเทศโมซัมบิก เขามีตำแหน่งต่างๆมากมายในรัฐบาลของประเทศโมซัมบิก รวมไปถึงดำรงตำแหน่งผู้บัญชาการทหารอากาศ และรัฐมนตรีเกี่ยวกับทหารผ่านศึก เขาสามารถพูด ภาษาอังกฤษ และภาษาโปรตุเกสได้

## แหล่งข้อมูลอื่น
*Frelimo Denies Plan to 'Finish Off' Renamo 

หมวดหมู่:ชาวโมซัมบิก
หมวดหมู่:ประเทศโมซัมบิก
อัลล์วาร์ กูลล์สตรานด์

**อัลล์วาร์ กูลล์สตรานด์** (Allvar Gullstrand; 5 มิถุนายน ค.ศ. 1862 – 28 กรกฎาคม ค.ศ. 1930) เป็นแพทย์จักษุวิทยาชาวสวีเดน

กูลล์สตรานด์เกิดที่ Landskrona ประเทศสวีเดน ได้รับตำแหน่งศาสตราจารย์ (ค.ศ. 1894 – ค.ศ. 1927) ด้านการรักษาดวงตาและทัศนศาสตร์ที่มหาวิทยาลัยอุปซอลา เขาได้ประยุกต์วิธีทางฟิสิกส์คำนวณเพื่อศึกษาการมองภาพและการหักเหของแสงในดวงตา จากงานดังกล่าวทำให้เขาได้รับรางวัลโนเบลสาขาสรีรวิทยาหรือการแพทย์ ในปี ค.ศ. 1911

กูลล์สตรานด์ยังได้ชื่อว่าเป็นผู้วิจัยด้านสายตาพร่าต่างแนวและผู้พัฒนากล้องส่องตรวจในตาและเลนส์เพื่อใช้หลังจากผ่าตัดต้อกระจก

กูลล์สตรานด์เสียชีวิตที่สต็อกโฮล์ม ศพของเขาถูกฝังที่ Norra begravningsplatsen

## อ้างอิง
* Nobel biography
* Nobel lecture
* Allvar Gullstrand's speech at the Nobel Banquet in Stockholm, December 10, 1911

## แหล่งข้อมูลอื่น
* Nobel stamps

หมวดหมู่:จักษุแพทย์ชาวสวีเดน
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวสวีเดนผู้ได้รับรางวัลโนเบล
หมวดหมู่:บุคคลจากมหาวิทยาลัยอุปซอลา